text: Nakawrira o South Africa sifo i saka 3 folad mihapiw, ano caay ho ka’orad ko Cape Town, kaawaayan no nanom “paterepan romi’ad” alatek o aitira i saka 8 folad 27 romi’ad, itiya o Cape Town o makedalay awaayay ko nananomen i hekal a maci[440]. Ira kopaini no matanengay to sowal tarohan ko so^eda a lotok nai Katimolay ’Apocok ta masalof ko kaawa no nanom saan, tafone to kiradom madama ko kaeca karanikay malasinol no so^eda a lotok, itiya o ta’akay pasimalan a tamna ko mikeriday to so^eda a lotok patayni i lawac no riyar i katimol no Africa safaniyot kaetip lilis no riyar a Benguela sienaw, mataroh tayni i Cape Town, itiya a micikcik pasakoli, malasinol, palapinapina semo’ot ’ofad a liter ko nananomen[441][442]. Midotoc toLinhoko pihaydaan pali’ayaw, o Cape Town o saka 11 i hekal ko makerahay ko nanom a maci[443][444].